ย่านชุมชนเก่า: ชุมชนบ้านผือ
ที่อยู่: ตำบลบ้านผือ อำเภอบ้านผือ จังหวัดอุดรธานี ภาคตะวันออกเฉียงเหนือ
ลักษณะสำคัญ: ชุมชนบ้านผือ เป็นชุมชนเก่า ลักษณะของชุมชนบท ตั้งอยู่บนที่ดอนริมถนนสาย 2021 พื้นที่โดยรอบชุมชนเป็นพื้นที่เกษตรกรรม เป็นชุมชนพักอาศัยแบบชนบท ประชาชนส่วนใหญ่ประกอบอาชีพเกี่ยวกับเกษตรกรรม รับจ้าง และรับราชการ ลักษณะทางสังคมยังคงมีวิถีชีวิตและวัฒนธรรมในรูปแบบชนบท และมีการรวมกลุ่มกันประกอบกิจกรรมทางวัฒนธรรมไทพวนในงานเทศกาลต่าง ๆ เป็นชุมชนพักอาศัยเก่าของกลุ่มชาติพันธุ์ไทพวน ที่ยังคงรักษาเอกลักษณ์ดั้งเดิมของตนเองไว้อย่างเข้มแข็ง เช่น ภาษาพูด การแต่งกาย การละเล่นและประเพณีต่าง ๆ เป็นต้น